Fes

Fes o Fez (en arabo فـاس, Fās; en lingua fransesa Fès) es la tresera sivdad mas grande de Marroko, diskués de Kasablanka i Rabat, kon una povlasión de 946.815 avitantes en la anyada de 2004. 

Fes es la sivdad kapitala del Islam en Marroko, endemas de kapitala de la rejion de Fes-Bulman i de la provinsia de Fes. Se topa en la rejion konosida en la epoka antika komo Hispania Nova. Es una de las kuatro sivdades marrokanas yamadas imperialas, endjunto kon Marrakesh, Meknes i Rabat. Es el sentro kulturalo i relijiozo del payis. la su universita es konosida por el ambezamiento del arabo i de la relijion musulmana, faktos ke la azen bushkada por munchos elevos marrokanos.

La sivdad esta partajada en tres partes, Fez el-Bali, la sivdad antika, arientro de las muros, Fès el-Jdid, la sivdad mueva. ande se topa la Mellah, la máale djudia i la Ville Nouvelle (Viya Mueva), la parte fransesa al nord-oksidente de la sivdad. La medina de Fez el-Bali, fue deklarada erensia kulturala de la Umanidad por la UNESCO enel anyo 1981. La sivdad tiene un ayroporto, el Ayroporto Saïss.

 Sivdades ermanas 
  Coimbra, Portugal
  Florensia, Italia
  Yerushalayim, Israel
  Kairuan, Tunis
  Krakovia, Polonia
  Montpellier, Fransia  Estrasburgo, Fransia
  Saint Louis, Senegal
  İzmir, Turkiya
  Bobo Dioulasso, Burkina Faso 
  Lahore, Pakistan
  Suwon, Korea del Sud

Katēggoría:Lokalidades de Maroko
Katēggoría:Erensia kulturala de la Umanidad
Kateggoría:Lokalidades kon asentamientos sefaradis